stanford-oval/wikipedia huggingface dataset:
สายพันธุ์ของ SARS-CoV-2
ผลต่อประสิทธิภาพวัคซีน > เบตา (B.1.351)

ข้อมูลเพิ่มเติม: สายพันธุ์ของ SARS-CoV-2 § เบตา
องค์การอนามัยโลกระบุว่า มีหลักฐานจำกัดจากงานศึกษาเบื้องต้นหลายงานที่แสดงว่าวัคซีนต่าง ๆ มีประสิทธิศักย์/ประสิทธิภาพต่อต้านสายพันธุ์เบตาลดลงในระดับต่าง ๆ รวมทั้งวัคซีนของออกซฟอร์ด-แอสตร้าเซนเนก้า (อาจจะมาก) โนวาแวกซ์ (ปานกลาง) วัคซีนของบริษัทไฟเซอร์-ไบออนเทคและจอห์นสันแอนด์จอห์นสัน (น้อย) โดยยังไม่มีข้อมูลสำหรับวัคซีนอื่น ๆ 
ในเรื่องการคงระดับแอนติบอดีลบล้างฤทธิ์ซึ่งป้องกันการติดเชื้อแบบไม่แสดงอาการและสำคัญในการยุติเหตุการณ์ระบาดทั่ว วัคซีนที่ใช้มากที่สุดรวมทั้งวัคซีนของออกซฟอร์ด-แอสตร้าเซนเนก้า สปุตนิกวี จอห์นสันแอนด์จอห์นสัน ไฟเซอร์-ไบออนเทค โมเดอร์นา และโนวาแวกซ์ล้วนมีแอนติบอดีลดลงในระดับน้อยจนถึงมาก ยกเว้นซิโนแวคและซิโนฟาร์มที่มีแอนติบอดีลดลงน้อย โดยวัคซีนอื่น ๆ ยังไม่มีข้อมูล
โมเดอร์นาได้เริ่มทำการทดลองวัคซีนรุ่นใหม่เพื่อจัดการสายพันธุ์เบตา (B.1.351) แล้ว
ในวันที่ 17 กุมภาพันธ์ 2021 บริษัทไฟเซอร์ประกาศว่า สำหรับสายพันธุ์นี้ อานุภาพทำลายฤทธิ์ไวรัสของแอนติบอดีที่เนื่องกับวัคซีนลดลงถึง 2/3 โดยระบุด้วยว่ายังไม่สามารถกำหนดประสิทธิศักย์ของวัคซีนในการป้องกันการติดเชื้อแบบแสดงอาการ
งานศึกษาหลายงานต่อมาได้ตรวจน้ำเหลืองของคนไข้ที่ได้ฉีดวัคซีนของโมเดอร์นาและของไฟเซอร์-ไบออนเทคแล้วยืนยันว่า อานุภาพทำลายฤทธิ์ไวรัสของแอนติบอดีที่เนื่องกับวัคซีนลดลงจริง ๆ
แต่ในวันที่ 1 เมษายน 2021 รายงานจากการทดลองวัคซีนของไฟเซอร์-ไบออนเทคในแอฟริกาใต้กลับรายงานว่า วัคซีนมีประสิทธิภาพเต็มร้อยจนถึงตอนนั้น (คือ อาสาสมัครที่ฉีดวัคซีนไม่มีใครติดโรคเลย) เทียบกับกลุ่มยาหลอกที่อาสาสมัคร 6 คนติดเชื้อชนิดเบตา
ในเดือนมกราคม 2021 บริษัทจอห์นสันแอนด์จอห์นสันซึ่งกำลังทดสอบวัคซีนโควิด-19 ในแอฟริกาใต้ รายงานว่าประสิทธิศักย์การป้องกันการติดเชื้อแบบมีอาการปานกลางจนถึงหนักอยู่ที่ร้อยละ 72 ในสหรัฐและร้อยละ 57 ในแอฟริกาใต้
ในวันที่ 6 กุมภาพันธ์ หนังสือพิมพ์อังกฤษ Financial Times ได้รายงานข้อมูลเบื้องต้นจากงานศึกษาในแอฟริกาใต้ร่วมกับมหาวิทยาลัยออกซฟอร์ดที่แสดงว่า วัคซีนของออกซฟอร์ด-แอสตร้าเซนเนก้ามีประสิทธิศักย์ลดลงสำหรับสายพันธุ์นี้
โดยพบว่า ในบรรดาผู้ได้รับวัคซีน 2,000 คน วัคซีนสามารถป้องกันโรคได้เพียงเล็กน้อยยกเว้นแต่คนที่มีอาการหนักสุด
ต่อมาในวันที่ 7 กุมภาพันธ์ 2021 กระทรวงสาธารณสุขแอฟริกาใต้จึงระงับแผนการฉีดวัคซีนนี้ 1 ล้านโดสให้แก่ประชาชน
ในเดือนมีนาคม 2021 มีรายงานว่า "ประสิทธิศักย์เบื้องต้นที่พบ" ของโนวาแว็กซ์ (NVX-CoV2373) สำหรับการติดเชื้อชนิดเบตาที่มีอาการอ่อน ปานกลาง และรุนแรง
สำหรับอาสาสมัครที่ตรวจไม่พบเอชไอวีอยู่ที่ร้อยละ 51
ผลต่อประสิทธิภาพวัคซีน > แกมมา (P.1)

ข้อมูลเพิ่มเติม: สายพันธุ์ของ SARS-CoV-2 § แกมมา
องค์การอนามัยโลกระบุว่ามีหลักฐานจำกัดที่แสดงว่าวัคซีนของซิโนแวคและของซิโนฟาร์ม ยังคงประสิทธิผล/ประสิทธิภาพต่อต้านสายพันธุ์แกมมาอยู่ ส่วนวัคซีนอื่น ๆ ยังไม่มีข้อมูล
ในเรื่องการคงระดับแอนติบอดีลบล้างฤทธิ์ซึ่งป้องกันการติดเชื้อแบบไม่แสดงอาการและสำคัญในการยุติเหตุการณ์ระบาดทั่ว วัคซีนของออกซฟอร์ด-แอสตร้าเซนเนก้าและของซิโนแวคไม่ลดหรือแทบไม่ลดประสิทธิภาพต่อต้านสายพันธุ์แกมมาเลย วัคซีนของไฟเซอร์-ไบออนเทคและของโมเดอร์นาลดลงบางเล็กน้อยจนถึงปานกลาง ส่วนวัคซีนอื่น ๆ ยังไม่มีข้อมูล
ดังนั้น สายพันธุ์แกมมา (P.1, 20J/501Y.V3) ซึ่งเริ่มต้นพบที่บราซิล ดูเหมือนจะหลบภูมิคุ้มกันเนื่องกับวัคซีนของไฟเซอร์-ไบออนเทคได้บ้าง
ผลต่อประสิทธิภาพวัคซีน > เดลตา (B.1.617.2)

ข้อมูลเพิ่มเติม: ไวรัส SARS-CoV-2 สายพันธุ์เดลตา และ สายพันธุ์ของ SARS-CoV-2 § เดลตา
สายพันธุ์เดลตา หรือ B.1.617.2 หรือ G/452R.V3 หรือ 21A
หรือ 21A/S:478K
ได้พบครั้งแรกในอินเดียเมื่อเดือนตุลาคม 2020 แต่หลังจากนั้นก็ได้กระจายไปยังประเทศอื่น ๆ แล้ว
เป็นสายพันธุ์ลูกหลานของ B.1.617 เช่นเดียวกับสายพันธุ์แคปปาที่กำลังตรวจสอบ
ในวันที่ 6 พฤษภาคม 2021 นักวิทยาศาสตร์อังกฤษได้ประกาศสายพันธุ์นี้ (ซึ่งมีจุดเด่นคือ ไม่มีการกลายพันธุ์ E484Q) ว่าเป็นสายพันธุ์ที่น่าเป็นห่วงโดยกำหนดรหัสเป็น VOC-21APR-02 หลังจากที่พบหลักฐานว่ามันกระจายไปได้เร็วกว่าไวรัสดั้งเดิมและอาจกระจายได้เร็วเท่าสายพันธุ์อัลฟา
มันมีการกลายพันธุ์ L452R, T478K และ P681R
แต่ก็ไม่เหมือนกับสายพันธุ์แคปปาเพราะไม่มีการกลายพันธุ์ E484Q
องค์การอนามัยโลกระบุว่า มีหลักฐานจำกัดจากงานศึกษาเบื้องต้นต่าง ๆ ที่แสดงว่าวัคซีนของออกซฟอร์ด-แอสตร้าเซนเนก้าและของไฟเซอร์-ไบออนเทคยังคงประสิทธิผล/ประสิทธิภาพต่อสายพันธุ์นี้ ส่วนวัคซีนอื่น ๆ ยังไม่มีข้อมูล
เชิงอรรถ

1 2 3  Phylogenetic Assignment of Named Global Outbreak Lineages (PANGO) lineage
↑  Public Health England (PHE) variant - รูปแบบการตั้งชื่อได้อัปเดตเมื่อเดือนมีนาคม 2021 โดยเปลี่ยนปีจากเลข 4 หลักเหลือ 2 หลัก และเปลี่ยนเดือนจากเลข 2 หลักเป็นอักษรย่อ 3 ตัว ตัวอย่างเช่น ดั้งเดิมเป็น VOC-202101-02 ให้เปลี่ยนเป็น VOC-21JAN-02
1 2 3  Nextstrain clade
1 2  ถ้าไม่ได้ระบุไว้โดยเฉพาะ นี่ปกติหมายถึงภูมิในน้ำเหลืองคือ neutralizing antibody ซึ่งมีสหสัมพันธ์กับภูมิคุ้มกันโรค
งานศึกษาโดยมากยังไม่ได้ระบุผลจริง ๆ ของภูมิที่ลดลงต่อค่าประสิทธิศักย์ของวัคซีน
↑  Monoclonal antibody efficacy
1 2  1 มีค. - 24 ธค. 2020 ประเทศอังกฤษ
1 2 3 4  23 พย. 2020 - 31 มค. 2021 ประเทศอังกฤษ
↑  1 สค. - 31 ธค. 2020 สหราชอาณาจักร 
ส่วนงานศึกษาอีกงานหนึ่งพบค่าที่ +50% (20–113%) ในแอฟริกาใต้ระหว่างเดือน พค. - พย. 2020
↑  ยกเว้นวัคซีนของโมเดอร์นาและจอห์นสัน
1 2  ช่วงความเชื่อมั่นที่รายงานมีความน่าจะเป็นต่ำ ดังนั้น ค่าประมาณจึงจัดว่าแค่เป็นไปได้ แต่ก็ยังไม่แน่นอนหรือว่า น่าจะใช่
↑  1 พย. 2020 - 31 มค. 2021, มาเนาส์
งานศึกษาอีกงานหนึ่งในมาเนาสประเมินว่าสายพันธุ์ P.1 อาจติดต่อได้ง่ายกว่า 100% (50 % CrI, 70–140%)
1 2  ความแตกต่างอาจมาจากนโยบายและการรักษาที่แตกต่างกันในแต่ละพื้นที่ในเวลาที่ต่าง ๆ กัน มาจากสมรรถภาพของระบบสาธารณสุข และสายพันธุ์ต่าง ๆ ที่กำลังกระจายอยู่ในพื้นที่
↑  มีค. 2020 - กพ. 2021 มาเนาส์
ผลเบื้องต้นจากงานศึกษาหนึ่งในเขตทิศใต้ของบราซิลพบว่า สายพันธุ์ P.1 ทำให้คนอายุน้อยและมีสุขภาพดีถึงตายยิ่งกว่า
ในกลุ่มที่ไร้โรคประจำตัว สายพันธุ์นี้พบว่าทำให้ชายอายุ 20-39 ปีถึงตายยิ่งกว่า ≈490% (220–985%),
หญิงอายุ 20-39 ปีถึงตายยิ่งกว่า ≈465% (190–1003%) 
และหญิงอายุ 40-59 ปีถึงตายยิ่งกว่า ≈670% (401–1083%)
↑  ยกเว้นวัคซีนของไฟเซอร์-ไบออนเทค
1 2 3 4  สมมุติว่าเท่ากับอัลฟา
↑  กย. 2020 - มค 2021 แคลิฟอร์เนีย
ถูกอัลฟาแซงไปแล้ว
1 2  1 กย. 2020 - 29 มค. แคลิฟอร์เนีย
↑  3 มีค. - 17 พค. 2021 ประเทศอังกฤษ
ผลงานศึกษาเบื้องต้นอีกงานในญี่ปุ่นพบว่า สายพันธุเดลตาติดต่อได้เพียงร้อยละ 23 ยิ่งกว่าสายพันธุ์อัลฟา
↑  1 เมย. - 6 มิย. 2021 ในประเทศสกอตแลนด์
↑  วัคซีน Covaxin ลดลงปานกลาง
↑  GISAID clade
1 2  ในแหล่งอ้างอิงอีกที่หนึ่ง จีเซดตั้งชื่อเคลด 7 เคลดโดยไม่รวมเคลด O แต่รวมเคลด GV
↑  ตามองค์การอนามัยดลก เชื้อสาย (lineage) หรือเคลด (clade) สามารถระบุได้ด้วยการมีบรรพบุรุษร่วมกันตามวิวัฒนาการชาติพันธุ์
↑ จนถึงเดือนมกราคม 2021 จะนับว่าเป็นเคลดในระบบของเน็กซต์สเตรนก็จะต้องผ่านเกณฑ์ต่อไปนี้อย่างใดอย่างหนึ่ง คือ
ได้เกิดในอัตรายิ่งกว่าร้อยละ 20 ในระดับโลกเป็นระยะ 2 เดือนหรือยิ่งกว่า
ได้เกิดในอัตรายิ่งกว่าร้อยละ 30 ในระดับภูมิภาคเป็นระยะ 2 เดือนหรือยิ่งกว่า
ได้จัดเป็นสายพันธุ์ที่น่าเป็นห่วง (VOC) โดยจนถึงวันที่ 6 มกราคม นี่รวมสายพันธุ์ 501Y.V1 และ 501Y.V2
↑  Antigenicity เป็นสมรรถภาพของโครงสร้างทางเคมี (ไม่ว่าจะเป็นแอนติเจน หรือ hapten) ในการเข้าจับโดยเฉพาะ ๆ กับผลิตภัณฑ์ในร่างกายที่มีภูมิคุ้มกันแบบจำเพาะรวมทั้ง T-cell receptor หรือ antibody (หรือที่เรียกว่า B cell receptor)
แหล่งข้อมูลอื่น

"CoVariants". CoVariants.org. สืบค้นเมื่อ 2021-02-10.
"Coronavirus Variants and Mutations". The New York Times.
Corum, J; Zimmer, C (2021-01-18). "Inside the B.1.1.7 Coronavirus Variant". The New York Times.
| ด ค กสายพันธุ์ของ SARS-CoV-2 |
| --- | --- |
สายพันธุ์ที่น่าเป็นห่วง:  อัลฟา (α)  เบตา (β)  แกมมา (γ)  เดลตา (Δ)  โอมิครอน (Ο) 
สายพันธุ์ที่น่าสนใจ:  เอปซิลอน (ε)  ซีตา (ζ)  อีตา (η)  ทีตา (θ)  ไอโอตา (℩)  แคปปา (κ)  แลมบ์ดา (λ) 
การติดต่อข้ามสปีชีส์:  คลัสเตอร์ 5 
ภาพสีปลอมซึ่งถ่ายด้วยกล้องจุลทรรศน์อิเล็กตรอนชนิดส่องผ่าน (TEM) ของไวรัสโคโรนาสายพันธุ์ B.1.1.7
ดการเพิ่มการติดต่อของสายพันธุ์เชื่อว่า มาจากโครงสร้างโปรตีนหนาม (spike protein) ที่เปลี่ยนไป ซึ่งในภาพแสดงเป็นสีเขียว
ความชุกเชิงลอการิทึมของการกลายพันธุ์ D614G ในปี 2020 ตามข้อมูลลำดับยีนที่บันทึกไว้ในฐานข้อมูลจีเซด
ความชุกเชิงลอการิทึมของการกลายพันธุ์แบบ P681H ในปี 2020 ตามข้อมูลลำดับยีนที่ได้บันทึกในฐานข้อมูลจีเซด
วิดีโอภาษาอังกฤษขององค์การอนามัยโลก ซึ่งอธิบายว่าสายพันธุ์ของโรคเกิดขึ้นได้อย่างไรในเขตที่ประชาชนไม่ได้ฉีดวัคซีน
แถบความถี่ 2 เมตร

แถบความถี่ 2 เมตร (อังกฤษ: 2-meter band) (คำว่า 2 เมตร เป็นความยาวคลื่นโดยประมาณของความถี่ 144.000 MHz ถึง 148.000 MHz) ย่านนี้เป็นส่วนหนึ่งของแถบความถี่สูงมาก หรือที่เรียกกันว่า VHF (Very high frequency) ซึ่งถูกจัดสรรให้กับกิจการวิทยุสมัครเล่น โดยมีความถี่ตั้งแต่ 144.000 MHz ถึง 148.000 MHz แต่สำหรับประเทศไทยอนุญาตให้พนักงานวิทยุสมัครเล่นใช้ได้ในช่วง 144.000 MHz ถึง 147.000 MHz ความถี่ย่าน 2 เมตร ใช้ในการติดต่อภายในพื้นที่ซึ่งไม่ไกลมากนัก ระยะทางโดยประมาณ 100 ไมล์ หรือ 160 กิโลเมตร
การใช้ความถี่

ความถี่ย่าน 2 เมตรเป็นความถี่ที่ใช้ติดต่อสื่อสารภายในท้องที่ การขออนุญาตไม่ยุ่งยากเหมือนกับความถี่ย่าน HF พนักงานวิทยุสมัครเล่นขั้นต้นก็สามารถใช้งานได้เลย รวมถึงขนาดของตัวเครื่องและสายอากาศยังมีขนาดเล็ก จึงทำให้แถบความถี่นี้เป็นแถบความถี่ยอดนิยมย่านหนึ่งก็ว่าได้
สำหรับการประสานงานต่าง ๆ นิยมใช้วิทยุแบบมือถือ หรือเราอาจจะเรียกว่า handheld transceiver (HT), handie-talkie หรือ walkie-talkie
การติดต่อสื่อสารในย่าน 2 เมตรระบบ FM บ่อยครั้งที่เราไม่สามารถติดต่อสื่อสารในระยะทางไกล ๆ ได้ ดังนั้นจึงจำเป็นต้องนำระบบทวนสัญญาณ (repeater) เข้ามาช่วย ซึ่งระบบทวนสัญญาณโดยทั่วไปจะถูกติดตั้งไว้บนที่สูง ๆ เช่นตึก หรือภูเขา เพื่อเพิ่มระยะทางในการติดต่อสื่อสาร
สำหรับการติดต่อสื่อสารระยะไกลในย่าน 2 เมตรนิยมใช้ระบบซิงเกิลไซด์แบนด์ (SSB) และ รหัสมอร์ส (CW) รวมทั้งสายอากาศแบบทิศทางอย่างเช่น สายอากาศยากิ นอกจากนี้ยังมีรูปแบบการแพร่กระจายคลื่นแบบอื่น ๆ ที่เหมาะกับการติดต่อสื่อสารทางไกล เช่น การติดต่อสื่อสารสะท้อนฝนดาวตก (Meteor scatter) การติดต่อในช่วงเวลาที่เกิด Troposheric Ducting และ Sporadic E หรือแม้กระทั่ง การติดต่อสื่อสารสะท้อนพื้นผิวดวงจันทร์
แก้วกัลยา กมุลทะลา

แก้วกัลยา กมุลทะลา ชื่อเล่น ทิพย์ เป็นนักกีฬาวอลเลย์บอลหญิงทีมชาติไทย และเป็นผู้สร้างผลงานที่โดดเด่น ให้แก่สังกัดสโมสรไอเดีย-ขอนแก่น ร่วมกับทัดดาว นึกแจ้ง
ประวัติ

แก้วกัลยา กมุลทะลา เป็นนักวอลเลย์บอลตำแหน่งบอลเร็ว จากโรงเรียนหนองเรือวิทยา โดยเธอได้รับการฝึกสอนจากอาจารย์บรรจง สมบัติ เช่นเดียวกับทัดดาว นึกแจ้ง ทั้งนี้ แก้วกัลยาเป็นนักศึกษาระดับปริญญาตรี สาขาการจัดการ มหาวิทยาลัยภาคตะวันออกเฉียงเหนือ
ในการแข่งกีฬามหาวิทยาลัยแห่งประเทศไทย ครั้งที่ 36 แก้วกัลยาได้เป็นหนึ่งในนักกีฬาวอลเลย์บอลผู้เข้าแข่งขันให้แก่มหาวิทยาลัยภาคตะวันออกเฉียงเหนือ
พ.ศ. 2556 แก้วกัลยาได้มีโอกาสเข้าร่วมการแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย โดยเธอได้ช่วยให้ทีมไทยเป็นฝ่ายชนะทีมญี่ปุ่นที่ 3–0 เซต และเข้าสู่รอบ 8 ทีมสุดท้ายในฐานะแชมป์กลุ่ม ปีเดียวกันนี้ ในการแข่งวอลเลย์บอลเวิลด์กรังด์ปรีซ์ 2013 แก้วกัลยาได้มีโอกาสร่วมทีมวอลเลย์บอลหญิงทีมชาติไทยชุดใหญ่ ที่ซึ่งเธอได้มีส่วนช่วยให้ทีมไทยชนะทีมชาติแอลจีเรียที่ 3-0 เซต
พ.ศ. 2563 แก้วกัลยา ขณที่เล่นในสังกัดทีม เจที มาร์เวลลัส ได้สร้างประวัติศาสตร์กลายเป็นคนไทยคนแรกที่สามารถคว้าแชมป์ลีกญี่ปุ่นร่วมมาครองได้สำเร็จ
พ.ศ.2565 แก้วกัลยา อยู่ในชุดทีมชาติไทย ที่ไปแข่ง VNL 2022 และลงในชุดที่ชนะจีน ทีมอันดับ 2 ของโลกไป 3-2 เซ็ต ในวันที่ 5 มิถุนายน 2565 เก็บชัยชนะเกมสุดท้ายของสัปดาห์แรก ศึกเนชันส์ลีก 2022 ซึ่งในการแข่งขันในฐานะผู้เล่นทีมชาติไทยในศึกเนชันส์ลีก 2022 ครั้งนั้น ในช่วงแรกเธอไม่ได้รับเลือกให้ลงแข่ง จนกระทั่งทัดดาว นึกแจ้ง ตำแหน่ง MB บาดเจ็บ โคช จึงให้เธอลงแทนในตำแหน่ง MB ซึ่งทัวร์นาเมนต์นั้น เธอก็สามารถทำแต้มได้ถึง 20 แต้ม จากการ Attack 15, Block 4 , Serve 1  แม้จะได้รับโอกาศให้ลงแข่งเพียงบางช่วงเท่านั้นก็ตาม
พ.ศ.2566 แก้วกัลยา ไปแข่ง AVC ในนามทีมไดมอนด์ ฟู้ด ไฟน์เชฟ-แอร์ฟอร์ซ (ไทย) และได้รางวัลจากสมาพันธ์วอลเลย์บอลเอเชีย หรือ AVC ในวันที่ 3 พฤษภาคม 2566 ในตำแหน่ง บอลเร็วยอดเยี่ยม 1
ด้านชีวิตส่วนตัว แก้วกัลยาชอบอ่านหนังสือการ์ตูน ทานอาหารไทย ชมภาพยนตร์ตลก ฟังเพลงเค-ป็อป และกีฬาอื่นที่ชอบคือฟุตบอล
สโมสร

ไทย-เดนมาร์ค ขอนแก่นสตาร์ (2012-)
เจที มาร์เวลลัส (2018-2023)
เกียรติประวัติและผลงาน > สโมสร

2012–2013 ไทยแลนด์ลีก -  ชนะเลิศ กับ ไอเดีย-ขอนแก่น
2013 ไทยเดนมาร์คซูเปอร์ลีก -  ชนะเลิศ กับ ไอเดีย-ขอนแก่น
2018-2019 วี.พรีเมียลีก-  เหรียญทองแดงกับ เจที มาร์เวลลัส
2019-2020  วี.พรีเมียลีก -  ชนะเลิศ กับ เจที มาร์เวลลัส
2021-2022  วอลเลย์บอลไทยแลนด์ลีก ครั้งที่ 17 ฤดูกาล 2021-22 เก็บถาวร 2023-07-02 ที่ เวย์แบ็กแมชชีน ชนะเลิศ กับ ไดมอนด์ ฟู้ด ไฟน์เชฟ-แอร์ฟอร์ซ
2022-2023   วอลเลย์บอลสโมสรหญิง ชิงชนะเลิศแห่งเอเชีย 2023 ณ เมืองหวิญ ฟุก ประเทศเวียดนาม รองชนะเลิศ กับ ไดมอนด์ ฟู้ด ไฟน์เชฟ-แอร์ฟอร์ซ
ทีมชาติ > ชุดใหญ่

2014 เอเชียนเกมส์ -  เหรียญทองแดง
ทีมชาติ > ชุดอายุไม่เกิน 23 ปี

2014 วีทีวีอินเตอร์เนชันแนลคัพ –  รองชนะเลิศ
2015 ชิงแชมป์เอเชีย –  เหรียญเงิน
2015 วีทีวี คัพ อินเตอร์เนชั่นแนล -  ชนะเลิศ
2015 ชิงแชมป์โลก – อันดับที่ 8
ทีมชาติ > ชุดเยาวชน

2012 ชิงแชมป์เอเชีย – อันดับที่ 4
2013 ชิงแชมป์โลก – อันดับที่ 18
ทีมชาติ > ชุดยุวชน

2010 ชิงแชมป์เอเชีย  –  เหรียญทองแดง
2011 ชิงแชมป์โลก – อันดับที่ 13
ทีมชาติ > ชุดมหาวิทยาลัย

2013 มหาวิทยาลัยโลกฤดูร้อน –  เหรียญทองแดง
รางวัลที่ได้รับ

พ.ศ. 2556 - รางวัลมิสวอลเลย์บอล รายการเลียนเวียตโพสต์แบงค์ ที่ประเทศเวียดนาม
พ.ศ. 2565- วอลเลย์บอลไทยแลนด์ลีก ครั้งที่ 17 ฤดูกาล 2021-22 ในตำแหน่ง บอลเร็วยอดเยี่ยม 1
พ.ศ. 2566 -รางวัลจากสมาพันธ์วอลเลย์บอลเอเชีย หรือ AVC ในวันที่ 3 พฤษภาคม 2566 ในตำแหน่ง บอลเร็วยอดเยี่ยม 1
นายกเมืองพัทยา

| นายกเมืองพัทยา |
| --- | --- |
ตราประจำเมืองพัทยา
ผู้ดำรงตำแหน่งคนปัจจุบัน ปรเมศวร์ งามพิเชษฐ์ ตั้งแต่ 22 พฤษภาคม พ.ศ. 2565
ผู้แต่งตั้ง: การเลือกตั้งโดยตรงของประชาชน
วาระ: 4 ปี (ติดต่อกันได้ไม่เกิน 2 วาระ)
ผู้ประเดิมตำแหน่ง: พลเรือเอก สถาปน์ เกยานนท์
สถาปนา: 23 พฤศจิกายน พ.ศ. 2521; 46 ปีก่อน (2521-11-23)
เว็บไซต์: pattaya.go.th
นายกเมืองพัทยา เป็นตำแหน่งหัวหน้าฝ่ายบริหารของเขตปกครองพิเศษ และองค์กรปกครองส่วนท้องถิ่นรูปแบบพิเศษ เมืองพัทยา เขตปกครองพิเศษในพื้นที่จังหวัดชลบุรี มีที่มาจากการเลือกตั้งโดยตรง
การเลือกตั้งและคุณสมบัติ > การเลือกตั้ง

พระราชบัญญัติระเบียบบริหารราชการเมืองพัทยา พ.ศ.  2542 มาตรา 41 ระบุว่า "ให้เมืองพัทยามีนายกเมืองพัทยาคนหนึ่งซึ่งเลือกตั้งโดยราษฎรผู้มีสิทธิเลือกตั้งในเขตเมืองพัทยา การเลือกตั้งนายกเมืองพัทยาให้กระทำโดยวิธีออกเสียงลงคะแนนโดยตรงและลับ หลักเกณฑ์และวิธีการสมัครรับเลือกตั้งและการเลือกตั้งนายกเมืองพัทยา ให้เป็นไปตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น"
การเลือกตั้งและคุณสมบัติ > คุณสมบัติ

ผู้มีสิทธิลงสมัครรับเลือกตั้งเป็นนายกเมืองพัทยาต้องมีคุณสมบัติดังต่อไปนี้
มีสัญชาติไทยโดยการเกิด
มีอายุไม่ต่ำกว่าสามสิบปีบริบูรณ์ในวันเลือกตั้ง
สำเร็จการศึกษาไม่ต่ำกว่าปริญญาตรีหรือเทียบเท่า
มีชื่ออยู่ในทะเบียนบ้านในเขตเมืองพัทยาเป็นเวลาติดต่อกันไม่น้อยกว่า หนึ่งปีนับถึงวันสมัครรับเลือกตั้ง หรือเป็นผู้มีชื่ออยู่ในทะเบียนบ้านในเขตเมืองพัทยาในวันสมัคร รับเลือกตั้งและได้เสียภาษีตามกฎหมายว่าด้วยภาษีโรงเรือนและที่ดิน หรือกฎหมายว่าด้วยภาษี บำรุงท้องที่ ให้เมืองพัทยาในปีที่สมัครหรือในปีก่อนปีที่สมัครหนึ่งปี
อำนาจหน้าที่ของนายกเมืองพัทยา

ตามกฎหมายปัจจุบันคือ พระราชบัญญัติระเบียบบริหารราชการเมืองพัทยา พ.ศ.  2542 ในมาตรา 48 กำหนดให้นายกเมืองพัทยา มีอำนาจหน้าที่ดังนี้
กำหนดนโยบายและรับผิดชอบในการบริหารราชการของเมืองพัทยาให้เป็นไป ตามกฎหมาย ข้อบัญญัติ และนโยบาย
สั่ง อนุญาต และอนุมัติเกี่ยวกับราชการของเมืองพัทยา
แต่งตั้งและถอดถอนรองนายกเมืองพัทยา เลขานุการนายกเมืองพัทยา ผู้ช่วย เลขานุการนายกเมืองพัทยา ประธานที่ปรึกษา ที่ปรึกษาหรือคณะที่ปรึกษา
วางระเบียบเพื่อให้งานของเมืองพัทยาเป็นไปด้วยความเรียบร้อย
ปฏิบัติหน้าที่อื่นตามที่คณะรัฐมนตรี นายกรัฐมนตรี รัฐมนตรี หรือผู้ว่าราชการจังหวัดมอบหมาย หรือตามที่กฎหมายกำหนดให้เป็นอำนาจหน้าที่ของนายกเมืองพัทยาหรือนายกเทศมนตรีหรือคณะเทศมนตรี
รายชื่อนายกเมืองพัทยา

| ลำดับ | รูป | รายชื่อ | เริ่มวาระ | สิ้นสุดวาระ | ที่มา |
| --- | --- | --- | --- | --- | --- |
| 1 |  | พลเรือเอก สถาปน์ เกยานนท์ | 23 พฤศจิกายน พ.ศ. 2521 | 28 พฤศจิกายน พ.ศ. 2523 | การเลือกกันเองจากสภาเมืองพัทยา |
| 2 |  | อนุศักดิ์ รอดบุญมี | 8 กุมภาพันธ์ พ.ศ. 2524 | 21 กุมภาพันธ์ พ.ศ. 2528 | การเลือกกันเองจากสภาเมืองพัทยา |
| 3 |  | โสภณ เพ็ชรตระกูล | 26 มีนาคม พ.ศ. 2528 | 6 พฤษภาคม พ.ศ. 2532 | การเลือกกันเองจากสภาเมืองพัทยา |
| 4 |  | สุชัย รวยริน | 12 พฤษภาคม พ.ศ. 2532 | 15 มีนาคม พ.ศ. 2534 | การเลือกกันเองจากสภาเมืองพัทยา |
| 5 |  | อนุพงษ์ อุดมรัตน์กูลชัย | 9 กรกฎาคม พ.ศ. 2536 | 6 กรกฎาคม พ.ศ. 2538 | การเลือกกันเองจากสภาเมืองพัทยา |
| 6 |  | ไพรัช สุทธิธำรงสวัสดิ์ | 18 กรกฎาคม พ.ศ. 2538 | 11 กุมภาพันธ์ พ.ศ. 2547 | การเลือกกันเองจากสภาเมืองพัทยา |
| 7 |  | นิรันดร์ วัฒนศาสตร์สาธร | 27 มีนาคม พ.ศ. 2547 | 26 มีนาคม พ.ศ. 2551 | การเลือกตั้ง พ.ศ. 2547 |
| 8 |  | อิทธิพล คุณปลื้ม | 4 พฤษภาคม พ.ศ. 2551 | 16 มิถุนายน พ.ศ. 2559 | การเลือกตั้ง พ.ศ. 2551 และ พ.ศ. 2555 |
| 10 |  | พลตำรวจตรี อนันต์ เจริญชาศรี | 16 กุมภาพันธ์ พ.ศ. 2560 | 25 กันยายน พ.ศ. 2561 | การแต่งตั้ง |
| 11 |  | สนธยา คุณปลื้ม | 25 กันยายน พ.ศ. 2561 | 25 มีนาคม พ.ศ. 2565 | การแต่งตั้ง |
| 12 |  | ปรเมศวร์ งามพิเชษฐ์ | 22 พฤษภาคม  พ.ศ. 2565 | ปัจจุบัน | การเลือกตั้ง พ.ศ. 2565 |
ดูเพิ่ม

สภาเมืองพัทยา
แหล่งข้อมูลอื่น

สำนักงานปกครองท้องถิ่นเมืองพัทยา เก็บถาวร 2006-12-05 ที่ เวย์แบ็กแมชชีน
เว็บไซด์ pattaya เก็บถาวร 2022-10-03 ที่ เวย์แบ็กแมชชีน
แถบความถี่ 160 เมตร

แถบความถี่ 160 เมตร เป็นแถบความถี่ที่มีความถี่สูงกว่าความถี่ของวิทยุกระจายเสียง A.M. เล็กน้อย ซึ่งเป็นส่วนหนึ่งของแถบความถี่ปานกลาง (MF หรือย่อมาจาก Medium wave) แถบความถี่ 160 เมตรถูกจัดสรรให้กับกิจการวิทยุสมัครเล่น โดยทั่วไปแล้วแถบความถี่นี้จะมีความยาวคลื่นสูงสุด ที่อนุญาตให้กับนักวิทยุสมัครเล่นในหลาย ๆ ประเทศ ด้วยเหตุนี้ทำให้นักวิทยุสมัครเล่นเรียกแถบความถี่นี้ว่า Top Band
การแพร่กระจายคลื่น

แถบความถี่ 160 เมตร เป็นแถบความถี่ที่เหมาะกับการติดต่อสื่อสารในช่วงเวลากลางคืน การติดต่อในช่วงเวลากลางวันนั้นจะถูก ชั้นบรรยากาศ D-layer ดูดกลืนเอาไว้ ทำได้เพียงแค่การแพร่กระจายคลื่นแบบ ground-wave สามารถติดต่อได้ในระยะทางประมาณ 1,500 กิโลเมตร (สำหรับสถานีวิทยุที่ติดตั้งอย่างดี และส่งด้วยกำลังส่งสูงสุดเท่าที่กฎหมายอนุญาตให้ใช้ได้ คือ 1,500 วัตต์) ในช่วงเวลากลางคืนชั้นบรรยากาศ D-layer จะจางหายไปอย่างรวดเร็วทำให้การติดต่อสื่อสารรอบโลกด้วยแถบความถี่ 160 เมตร มีความเป็นไปได้มากขึ้น ด้วยการแพร่กระจายคลื่นแบบ F2 layer skip และ ducting สัญญาณรบกวนที่เกิดจากธรรมชาติ และเกิดจากมนุษย์ จะเป็นตัวจำกัดการติดต่อสื่อสาร เพราะว่าแถบความถี่นี้จะไวต่อสัญญาณรบกวนมาก ช่วงฤดูกาลที่เหมาะกับการติดต่อทางไกลสำหรับแถบความถี่ 160 เมตรก็คือฤดูหนาว
ระบบสายอากาศสำหรับย่าน 160 เมตร

ปัญหาหนึ่งของแถบความถี่ 160 เมตรนอกจากขนาดสายอากาศที่ใหญ่โตก็คือสัญญาณรบกวนอย่างมาก สำหรับการติดต่อแบบหวังผล เราใช้สายอากาศแค่ชุดเดียวอาจจะทำได้ยาก จำเป็นต้องมีการแยกสายอากาศระหว่างสายอากาศส่ง (Transmitting Antenna) และสายอากาศรับ (Receiving Antennas) โดยสายอากาศรับ อาจจะเป็นสายอากาศแบบ Beverage, 4-square, small loop และอื่น ๆ ก็ได้ สาเหตุที่ต้องแยกส่วนกันก็เพราะว่า  ในส่วนของการรับ จำเป็นต้องมีการกำจัดสัญญาณรบกวนออกให้มากที่สุดเท่าที่จะทำได้ (อัตราการขยายของสายอากาศเป็นลบ)  ส่วนการส่งสัญญาณจำเป็นต้องให้มีความแรงในการแพร่กระจายคลื่นมากที่สุด
แถบความถี่ II

แถบความถี่ II (อังกฤษ: Band II) คือช่วงความถี่วิทยุภายในความถี่สูงมาก (VHF) ส่วนหนึ่งของสเปกตรัมแม่เหล็กไฟฟ้าตั้งแต่ 87.5 ถึง 108.0 เมกะเฮิรตซ์ (MHz)
วิทยุ

แถบความถี่ II ใช้เป็นหลักทั่วโลกสำหรับการกระจายเสียงวิทยุเอฟเอ็ม
การออกอากาศโทรทัศน์ > การใช้ในรัสเซียและอดีตสมาชิกของ OIRT

ในอดีตสหภาพโซเวียตและประเทศอื่นๆ สมาชิกขององค์การวิทยุและโทรทัศน์ระหว่างประเทศ (OIRT) ความถี่ตั้งแต่ 76 เมกะเฮิรตซ์ ถึง 100 เมกะเฮิรตซ์ ถูกกำหนดไว้สำหรับการใช้งานโทรทัศน์ที่ออกอากาศ เมื่อพิจารณาแบนด์วิธของช่องสัญญาณ 8 เมกะเฮิรตซ์ ที่ใช้โดยระบบโทรทัศน์แอนะล็อกของรัสเซีย (ระบบดี) ช่องโทรทัศน์ต่อไปนี้จึงถูกกำหนดไว้:
| ช่อง | ช่วงความถี่ |
| --- | --- |
3: 76-84 MHz
4: 84-92 MHz
5: 92-100 MHz
โทรทัศน์ที่ออกอากาศช่อง 1 และ 2 ถูกกำหนดให้กับแถบความถี่ I ส่วน ช่อง 6 ถึง 12 ถูกกำหนดให้กับแถบความถี่ III
เริ่มตั้งแต่ต้นคริสต์ทศวรรษ 1990 ความถี่ที่เคยจัดสรรให้กับโทรทัศน์ช่อง 4 และ 5 ได้ถูกจัดสรรใหม่สำหรับวิทยุเอฟเอ็ม ดังนั้นจึงสอดคล้องกับการจัดสรรคลื่นความถี่แบบตะวันตกสำหรับบริการวิทยุเอฟเอ็ม
แหลม มอริสัน
สมาชิกวงวีไอพี ช่วงเล่นในค่าย G.I. และ Tour Europe (2514-2524)

วิชัย นวลแจ่ม (แหลม มอริสัน) - กีตาร์, ร้องนำ
วิน คัมภีร์ - ร้องนำ (เสียชีวิตแล้ว)
ส.รอนิง - คีย์บอร์ด (เสียชีวิตแล้ว ในปี พ.ศ. 2561)
นิวัติ กองแก้ว - เบส, หัวหน้าวง
เอกมันต์ โพธิพันธุ์ทอง - กลอง
สมาชิกวงแหลม มอริสัน ช่วงกลับมาไทย และ เล่นในพัทยา (2525-ปัจจุบัน)

วิชัย นวลแจ่ม (แหลม มอริสัน) - กีตาร์, ร้องนำ
โอฬาร พรหมใจ - กีตาร์ (ต่อมาไปตั้งวง The Olarn Project)
โรเบิร์ด - เบส (ต่อมาไปตั้งวง Robert Band)
เอกมันต์ โพธิพันธุ์ทอง - กลอง (ต่อมาไปตั้งวง Human Rock)
ผลงานเพลง วง LMG (Lam Morrison Group) อัลบั้ม Forever King (2538)

ประเสริฐ สิทธิพงษ์ (หมู) - นักร้อง
แหลม มอริสัน (แหลม) - กีตาร์
อนุชา ใจดี (เล็ก) - เบส
รัตนพันธ์ นารารัตน์ - กลอง
วัฒนวงศ์ ว่องกิจ - คีย์บอร์ด
รายชื่อเพลง
1 ช่างใคร
2 โลกใบเก่า
3 สอดรู้สอดเห็น
4 ล่องลอย
5 This Is My Life
6 ลาวเทคโน
7 แรงต้านลม
8 หมื่นแสนล้านคำ
9 รอ
10 หมาโกย
11 Forever King
ผลงานร่วมกับศิลปินคนอื่น

เรื่องเล่า นี่แหละทางรอด โดย สัญญลักษณ์ เทียมถนอน (2553) - จัดทำโดย บริษัท ปตท. จำกัด
ศิลปินรับเชิญ

เป็นแขกรับเชิญพิเศษ โดยเล่นกีตาร์โซโล่ ในเพลง ไม่เป็นไร ในอัลบั้ม บ้าหอบฟาง ของ อัสนี วสันต์ (2529)
เป็นแขกรับเชิญพิเศษ โดยเล่นกีตาร์โซโล่ ในเพลง หมาแก่ ในอัลบั้ม ยิ้มเหงาๆ ของ พงษ์เทพ กระโดนชำนาญ (2531)
เป็นแขกรับเชิญพิเศษ โดยเล่นกีตาร์โซโล่ ในเพลง เปิดก็อก, เอาแบบไหน, เพี้ยน ในอัลบั้ม กุหลาบไฟ ของ โดม มาร์ติน (2537)
เป็นแขกรับเชิญพิเศษ โดยเล่นกีตาร์โซโล่ ในเพลง กีตาร์คิงส์ ในอัลบั้ม หากหัวใจยังรักควาย ของ คาราบาว (2538)
เป็นแขกรับเชิญพิเศษ โดยเล่นกีตาร์รับเชิญ ในเพลง โป๊ะแตก ในอัลบั้ม ขอทานเจ้าสําราญ ของ เล็ก คาราบาว (2539)
เป็นแขกรับเชิญพิเศษ โดยเล่นกีตาร์โซโล่ ในเพลง น้ำจิ้ม ในอัลบั้ม อเมริกันอันธพาล ของ คาราบาว (2541)
เป็นแขกรับเชิญพิเศษ โดยเล่นกีตาร์โซโล่ ในเพลง ปืนโต ในอัลบั้ม Tourist ตัวฤทธิ์ ของ โจอี้ บอย (2542)
ผลงานภาพยนตร์

วัยร็อกเพลงร้อน (2529) รับบท นักดนตรีกีตาร์
พันธุ์ร็อกหน้าย่น (2546) รับบท วงดนตรีแหลม มอริสัน (รับเชิญ)
คอนเสิร์ต

คอนเสิร์ต บ้าหอบฟาง (รับเชิญ) (20 เมษายน 2529)
คอนเสิร์ต เวลคัม ทู อิสานเขียว (27 ธันวาคม 2530)
กระทิง คอนเสิร์ต เขาใหญ่ มหกรรมคอนเสิร์ตเพลงเพื่อชีวิต (23 ตุลาคม 2536)
คอนเสิร์ต ปิดทองหลังพระ (รับเชิญ) (25 พฤษภาคม 2539)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 9 (5 เมษายน 2546)
คอนเสิร์ต สินเจริญ เชิญแหลก (รับเชิญ) (31 มีนาคม 2550)
คอนเสิร์ต 12 ปี เสก Loso ใจสั่งมา (รับเชิญ) (20 มิถุนายน 2552)
คอนเสิร์ต 40 ปี the legend of the guitar (20 - 21 พฤศจิกายน 2553)
คอนเสิร์ต แคมป์ไฟดนตรี มาลีฮวนน่า ครั้งที่ 2 (รับเชิญ) (11 ธันวาคม 2553)
คอนเสิร์ต แคมป์ไฟดนตรี มาลีฮวนน่า ครั้งที่ 3 (รับเชิญ) (10 ธันวาคม 2554)
คอนเสิร์ต จุดประกาย คอนเสิร์ต ซีรีส์ # 49 ร็อกไม่มีวันตาย มิตรภาพไม่มีวันเลือน (10 มิถุนายน 2555)
คอนเสิร์ต CHARITY ROCK CONCERT BY MARMALADE CLUB (17 พฤศจิกายน 2555)
คอนเสิร์ต กินลม ชมบาว (รับเชิญ) (9 พฤศจิกายน 2556)
คอนเสิร์ต Sweat Rock & Friends The Charity Concert (10 ธันวาคม 2556)
คอนเสิร์ต 70 ปี แหลม มอริสัน เปิดกรุตำนานร็อค (20 สิงหาคม 2557)
คอนเสิร์ต 40 ปี เสก โลโซ 40 แต่รู้สึกเหมือน 14 (รับเชิญ) (2 พฤศจิกายน 2557)
คอนเสิร์ต Elvis Tribute Concert To Elvisoot By Elvisoot JR (24 มกราคม 2559)
คอนเสิร์ต 35 ปี คาราบาว (รับเชิญ) (27 สิงหาคม 2559)
คอนเสิร์ต คือเพื่อน เพื่อหารายได้มอบให้ เต้ย ไฮร็อก (12 มิถุนายน 2560)
คอนเสิร์ต History Festival 2018 (23 ธันวาคม 2561)
คอนเสิร์ต ชีวิตสัมพันธ์ Rock On The Beach (11 มกราคม 2562)
คอนเสิร์ต รวมใจราชาแห่งร็อค (21 สิงหาคม 2562)
คอนเสิร์ต Pattaya Music Festival 2019 (14 มิถุนายน 2562)
คอนเสิร์ต Pong Fest (1 กุมภาพันธ์ 2563)
คอนเสิร์ต JAM FOR LAM (18 กุมภาพันธ์ 2565)
คอนเสิร์ต Live Music Benefit For Lam Morrison (21 กรกฏาคม 2565)
คอนเสิร์ต FOR GUITAR KING (5 กันยายน 2565)
คอนเสิร์ต Night In Bangkok For Lam Morrison (1 ตุลาคม 2565)
คอนเสิร์ต ชะ อม วิว Rock Festival (13 มกราคม 2567)
คอนเสิร์ต กอดลา คาราบาว : Chichan Legendary Concert (รับเชิญ) (24 มีนาคม 2567)